'बैड मैन' की शाहरुख और आमिर के साथ पुरानी फोटो हुई वायरल, इस अंदाज में दिखे स्टार  
गुलशन ग्रोवर ने शेयर किया शाहरुख और आमिर के साथ पुराना फोटो
जल्द ही गुलशन ग्रोवर की बायोग्राफी 'बैड मैन' होगी रिलीज
गुलशन ग्रोवर की फोटो हो रही है सोशल मीडिया पर वायरल
फिल्मी इंडस्ट्री के खलनायक गुलशन ग्रोवर (Gulshan Grover) का एक फोटो सोशल मीडिया पर वायरल हो रहा है. गुलशन ग्रोवर की वायरल हो रही ये फोटो 1990 की है. इस फोटो में गुलशन ग्रोवर शाहरुख खान (Shah Rukh Khan) और आमिर खान (Aamir Khan) के साथ नजर आ रहे हैं. बॉलीवुड के सबसे लोकप्रिय खलनायकों में से एक गुलशन ग्रोवर को फिल्म इंडस्ट्री में लगभग 39 साल हो चुके हैं. इतने लंबे करियर में अब तक गुलशन ग्रोवर लगबग 400 फिल्मों में काम कर चुके हैं. बैड मैन (Bad Man) के नाम से मशहूर गुलशन ग्रोवर बॉलीवुड के साथ-साथ हॉलीवुड की कई फिल्मों में दमदार काम कर चुके हैं.
Gulshan Grover Shares A Major Throwback With Shah Rukh Khan And Aamir Khan@GulshanGroverGG@aamir_khan@iamsrk#ThrowbackThursdayhttps://t.co/UBb7rHZefLpic.twitter.com/EKFYloBppd

वायरल हो रही इस तस्वीर में गुलशन ग्रोवर (Gulshan Grover), शाहरुख खान (Shah Rukh Khan) और आमिर खान के एक्सप्रेशन देखने लायक हैं. इस तस्वीर को देखकर ऐसा लग रहा है कि गुलशन ग्रोवर शाहरुख और आमिर (Aamir Khan) को कुछ समझा रहे हैं तो वहीं शाहरुख उनकी बात को बड़े ध्यान से सुन रहे हैं. वहीं आमिर कुछ हैरान नजर आ रहे हैं. इन तीनों की ये फोटो सोशल मीडिया पर खूब वायरल हो रही है. लोग इनकी फोटो पर काफी रिएक्ट भी कर रहे हैं.
गुलशन ग्रोवर (Gulshan Grover) ने 1980 में फिल्म 'हम पांच' से एक्टिंग करियर की शुरुआत की थी. इसके बाद इन्होंने फिल्म इंडस्ट्री में कई यादगार रोल निभाएं. 1989 में आई ब्लॉकबास्टर फिल्म 'राम लखन' के बाद गुलशन ग्रोवर को 'बैड मैन' के नाम से भी पहचान मिली. गुलशन ने कई इंटरनेशनल फिल्मों में भी काम किया है, जिसमें 'द सेकेंड जंगल बुक' (The Second Jungle Book) जैसी फिल्म भी शामिल है. अब जल्द ही एक्टर गुलशन ग्रोवर की बायोग्राफी 'बैड मैन' (Bad Man) रिलीज होने वाली है. इस बॉयोपिक को पत्रकार रोजमिला भट्टाचार्य ने लिखा है.